Johaug overså antidoping-mail: – Jeg må bare beklage det
ARTIKKELEN ER OVER TO ÅR GAMMEL På dopinghøringens første dag gikk Johaug hardt ut mot Skiforbundet, og mente at hun ikke hadde fått god nok oppfølging på antidopingarbeid. Torsdag kom det frem nye opplysninger i saken, og da måtte Johaug moderere seg: For 22. april 2015, halvannet år før hun avla den positive dopingprøven, fikk Therese Johaug en e-post fra Norges Skiforbund der beskjeden var at hun måtte gjennomføre Antidoping Norges «Ren utøver»-program. Dette ble Johaug-advokat Christian Hjort først klar over onsdag kveld. VG Direkte: Følg høringen ord for ord E-posten inneholdt også beskjeder om kommende markedsoppdrag langrennsjentene måtte gjennomføre. – Som jeg sa i går, kan jeg ikke huske å ha fått den beskjeden. Men jeg ser jo nå at jeg har fått det. For min del er markedsdagene et vilt kaos med oppdrag fra tidlig på morgenen til sent om kvelden. Jeg må bare beklage det. Jeg så i går at jeg ikke kan huske det, og det gjør jeg fortsatt ikke nå, sa Johaug. Her kan du følge VGs direktesending av Johaug-høringen: Under høringen refererte advokat Hjort fra e-posten Johaug mottok nevnte vårdag i april for snart to år siden: «I løperkontraktene står det et punkt som heter «Ren Utøver». Det har vært tidkrevende å komme gjennom dette. Nå lanserer Antidoping Norge et nytt program som kan gjennomføres på telefon. Dette er noe alle skal gjennomføre». VG-sportens kommentator: Karrieren kan ligge i potten «Ren Utøver» et læringsprogram på nettet for idrettsutøvere og støtteapparat. Kurset består av syv opplæringsmoduler på tre til fire minutter hver, der man lærer det viktigste man trenger å vite om antidoping. Kurset ble oppdatert i henhold til antidopingregelverket som trådte i kraft den 1. januar 2015. I e-posten til Johaug kom det også frem at programmet kun tok om lag 30 minutter å gjennomføre. Dommer Ivar Sølberg bekreftet senere at så å si alle utøverne på langrennslandslaget har vervet seg til programmet etter at Johaug-saken sprakk i fjor høst. Det var et av de syv strakstiltakene Norges Skiforbund iverksatte. Så du denne? Så mye clostebol hadde Johaug i kroppen Ett viktig poeng fra Hjort var likevel at dette antidoping-kurset ikke var nevnt i Therese Johaugs langtidskontrakt med langrennslandslaget. Dette skal skille seg fra kontraktene til andre landslagsløpere.
På dag to i dopinghøringen innrømmet Therese Johaug (28) at hun har mottatt en e-post fra Norges Skiforbund med varsel om å gjennomføre antidoping-kurset «Ren Utøver».